Jegyzőkönyv

2019. június 20. napján 16,00 órakor a Gősfa Faluház helyiségében megtartott rendkívüli nyilvános képviselőtestületi ülésről.

**Jelen vannak**: Farkas Tiborné polgármester

Vincze Istvánné alpolgármester

Horváth Edit képviselő

Szabó Gyuláné képviselő

Hessel Ferencné képviselő

Dr. Horváth Renáta igazgatási ügyintéző, jegyző megbízásából

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 5 fő. Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként a lakossági víz és csatornaszolgáltatás pályázat benyújtását jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Gősfa 127. hrsz. önkormányzati út közterület elnevezése  
   Előadó: Farkas Tiborné polgármester**
2. **Pályázat benyújtása lakossági víz és csatornaszolgáltatás támogatására  
   Előadó: Farkas Tiborné polgármester**
3. **Beiskolázási támogatás**

**Előadó: Farkas Tiborné polgármester**

1. **Hegyi utca ívóvíz vezetékének felújítása  
   Előadó: Farkas Tiborné polgármester**
2. **Egyebek**

**Napirend tárgyalása:**

* 1. **Gősfa 127. hrsz. önkormányzati út közterület elnevezése  
     Előadó: Farkas Tiborné polgármester**

**Farkas Tiborné polgármester:** Elmondta, hogy hiánypótlás érkezett a Belügyminisztériumi pályázathoz. A Gősfa 127. hrsz. alatti utat el kell neveznie a testületnek. Kérte a képviselőket, mondják el véleményüket, tegyék meg javaslataikat.

Kérdés, hozzászólás nem érkezett.

**Farkas Tiborné polgármester:** Indítványozta, hogy az Önkormányzat a Gősfa 127. hrsz. alatti utat Rét utcának nevezze el.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** megállapította, hogy a képviselő-testület ülése határozatképes, jelenlévő képviselők száma 5 fő ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének  
30/2019 (VI.20.) számú határozata**

Gősfa Község Önkormányzati Képviselő-testülete úgy határozott, hogy a Gősfa Község Önkormányzat kizárólagos tulajdonában álló Gősfa 127. hrsz. alatti önkormányzati utat Rét utcának nevezi el.

A képviselő-testület felkéri a Jegyzőt, hogy az új közterület központi címregiszterben történő rögzítéséről, valamint a változás közzétételéről a község honlapján gondoskodjon.

A képviselő-testület felkéri a polgármestert, hogy közterület-átnevezéssel érintett utca új utcanév tábláját helyeztesse ki.

**Határidő: azonnal**

**Felelős: Farkas Tiborné polgármester**

* 1. **Pályázat benyújtása lakossági víz és csatornaszolgáltatás támogatására  
     Előadó: Farkas Tiborné polgármester**

**Farkas Tiborné polgármester:** Ismertette a pályázat tartalmát. Kérte a képviselőket, mondják el véleményüket, tegyék meg javaslataikat.

Kérdés, hozzászólás nem érkezett.

**Farkas Tiborné polgármester:** Indítványozta, hogy a képviselő-testület nyújtson be pályázatot lakossági víz-és csatornaszolgáltatás támogatására.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** megállapította, hogy a képviselő-testület ülése határozatképes, jelenlévő képviselők száma 5 fő ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 5 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
31/2019 (VI.20.) számú határozata**

Gősfa Község Önkormányzati Képviselő-testülete pályázatot kíván benyújtani Magyarország 2019. évi központi költségvetéséről szóló 2018. évi L. törvény (továbbiakban Költségvetési törvény) 3. melléklet I. 1. pont szerinti lakossági víz- és csatornaszolgáltatás támogatására.

A képviselő-testület felkéri a polgármestert, a pályázati dokumentáció határidőre történő benyújtására, felhatalmazza a pályázati dokumentáció aláírására.

**Határidő: azonnal**

**Felelős: Farkas Tiborné polgármester**

* 1. **Beiskolázási támogatás  
     Előadó: Farkas Tiborné polgármester**

**Farkas Tiborné polgármester:** Elmondta, hogyvéleménye szerint a tavalyi évhez hasonlóan az óvodásoknak 4.000 Ft-ot, általános iskolások részére 8.000 Ft-ot, a középiskolások részére 12.000 Ft-ot felsőfokú tanintézmények nappali tagozatos hallgatói részére14.000 Ft-ot biztosítson az Önkormányzat 2019. évben. Kérte a képviselőket mondják el véleményüket.

Kérdés, nem hangzott el.

**Farkas Tiborné polgármester:** Indítványozta, hogy Gősfa közigazgatási területén állandó lakcímmel rendelkező óvodáskorú gyermekek részére 4000 Ft összegű óvodáztatási támogatást, az általános iskolás gyermekek részére 8.000 Ft, középiskolás diákok részére 12.000 Ft, felsőfokú nappali tanulmányokat folytató hallgatók 14.000 Ft összegű támogatást nyújtson az Önkormányzat 2019. évben.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő majd szavazásra bocsátotta a napirend tárgyában elhangzott indítványt

Gősfa Község Önkormányzati Képviselő-testülete 5 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
32/2019 (VI.20.) számú határozata**

Gősfa Község Önkormányzati Képviselő-testülete 2019. évben az óvodások gyermekek részére óvodáztatási támogatás címén 4.000 Ft, általános iskolás tanulók részére beiskolázási támogatás címen 8.000 Ft, a középiskolás diákok részére 12.000 Ft beiskolázási támogatás címen, a felsőfokú nappali rendszerű tanulmányokat folytató hallgatók részére 14.000 Ft beiskolázási támogatást, állapít meg a községben állandó bejelentett lakcímmel rendelkező lakosok részére. A képviselő-testület felkéri a polgármestert a tankönyvtámogatások folyósítására.

**Határidő: 2019. október 30.**

**Felelős: Farkas Tiborné polgármester**

* 1. **Hegyi utca ívóvíz vezetékének felújítása  
     Előadó: Farkas Tiborné polgármester**

**Farkas Tiborné polgármester:** Ismertette a beérkezett módosított ajánlatot. Nem tartja elég konkrétnak az ajánlatot, egyeztetni kellene pontosítás végett. Beszélek holnap Dzsudzsák Ferencnével, ezt így nem lehet elfogadni. Kérte a képviselőket, mondják el véleményüket, tegyék meg javaslataikat.

Kérdés, hozzászólás nem érkezett.

**Farkas Tiborné polgármester:** Indítványozta, hogy az Önkormányzat a Hegyi utca ívóvíz vezeték felújítása ügyében halassza el a döntést további egyeztetés céljából.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő majd szavazásra bocsátotta a napirend tárgyában elhangzott indítványt

Gősfa Község Önkormányzati Képviselő-testülete 5 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
33/2019 (VI.20.) számú határozata**

Gősfa Község Önkormányzati Képviselő-testülete úgy határozott, hogy a Hegyi utca ívóvíz vezeték felújítása ügyében elhalasztja a döntést további egyeztetés céljából.

**Határidő: 2019. augusztus 10.**

**Felelős: Farkas Tiborné polgármester**

* 1. **Egyebek**
* **Tájékoztatás**

**Előadó: Farkas Tiborné polgármester**

**Farkas Tiborné polgármester:** Ismertette az Önkormányzat bankszámláin lévő összegeket. A lekötött pénzbetétek – 4.000.0000. Ft- átlettek vezetve.

Elmondta, hogy a jegyző tájékoztatta a Horváth Renáta útján, hogy vírusos lett a pendrive, nem tud szó szerinti jegyzőkönyvet készíteni.

**Dr. Horváth Renáta igazgatási ügyintéző:** Tényleg vírusos lett. Simon Attila informatikus el is vitte a pendrive-ot és a gépet átnézni.

**Hessel Ferencné képviselő:** Azt mondta, hogy egyszerű jegyzőkönyv készül.

**Horváth Edit képviselő:** 3 hónapig mit csinált a jegyzőkönyvvel?

**Vincze Istvánné alpolgármester:** Addig kellett volna megírni, hogy vírusos lett volna a gépe.

**Farkas Tiborné polgármester:** Mikor azt kértük, hogy játssza le, azt mondta, hogy most nem tudja lejátszani, mert lementette a gépére. Várunk a jegyzőkönyvre, úgy legyen megírva, ahogy elhangzott. Ne olyan jegyzőkönyv készüljön, ahol egy hozzászólás sincs a testület tagjaitól.

Kérdés, hozzászólás nem hangzott el, az ülést vezető polgármester a napirendet tárgyalását lezárta. A képviselő-testület áttért a soron következő napirend tárgyalására.

* **Hegyi utca faszállítás ügye  
  Előadó: Farkas Tiborné polgármester**

**Farkas Tiborné polgármester:** Elmondta, hogy az erődbirtokosság ülésen elhangzott, hogy a Hegyi utcán fát szállítottak a 10 tonna jelzés ellenére. Utána mentem a teherautónak, megszereztem a cégvezető telefonszámát, egyeztetek vele.

Kérdés, hozzászólás nem hangzott el, az ülést vezető polgármester a napirendet tárgyalását lezárta. A képviselő-testület áttért a soron következő napirend tárgyalására.

* **Faluház színének kiválasztása  
  Előadó: Farkas Tiborné polgármester**

**Farkas Tiborné polgármester:** Elmondta, hogy falszínt kellene választani, megmutatta a színmintákat.

**Hessel Ferencné képviselő:** El lehet térni a színmintától, ahhoz képest, hogy mi lett benyújtva a pályázatban?

**Farkas Tiborné polgármester:** Kondor Erika azt mondta, hogy igen.

Az S30C árnyalatot nevezte meg egyhangúan a testület valamennyi tagja megfelelő színnek.

**Farkas Tiborné polgármester:** Gősfa címer és a felirat nincs benne a pályázatban, azt külön kell készíttetni.

**Horváth Edit képviselő:** Plexiből el lehetne készíttetni.

**Hessel Ferencné képviselő:** Akár kerámiából is megcsináltathatnánk.

Kérdés, hozzászólás nem hangzott el, az ülést vezető polgármester a napirendet tárgyalását lezárta. A képviselő-testület áttért a soron következő napirend tárgyalására.

* **2018. évi költségvetés végrehajtásáról szóló rendelethez kapcsolódó kérdések  
  Előadó: Farkas Tiborné polgármester**

**Farkas Tiborné polgármester:** Elmondta, hogy problémák voltak a táblázat tartalmával.

**Vincze Istvánné alpolgármester:** Az 5 tagú testületből 4 egyesületi tag. Tudtuk, hogy nem lehet jó az a rész.

Felkérte Dr. Horváth Renáta igazgatási ügyintézőt a fejlemények ismertetésére.

**Dr. Horváth Renáta igazgatási ügyintéző:** Az ülést követő napon egyeztettem a Jegyzővel. A civil szervezetekre vonatkozó belső részletezőben szereplő összegek voltak hibásak, a főösszeg jó volt. A testület azt kérte, hogy 1 héten belül készüljön el a felülvizsgálat. A Jegyző azt mondta, hogy a felülvizsgálat el fog készülni, de 1 héten belül nem tudják elkészíteni.

**Farkas Tiborné polgármester:** Hogy lehetne ezt így elfogadni?

Kérdés, hozzászólás nem hangzott el, az ülést vezető polgármester a napirendet tárgyalását lezárta. A képviselő-testület áttért a soron következő napirend tárgyalására.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és a képviselő-testület nyilvános ülését 20,00 órakor bezárta.

**K.m.f.**

**Farkas Tiborné Szita Gabriella  
 polgármester jegyző**